Rajasthan Lithiumn | জম্মু-কাশ্মীরের চেয়েও বেশি লিথিয়াম রাজস্থানে, জানাল সরকার

জয়পুর: ফের লিথিয়ামের (Lithiumn) বড়সড় ভাণ্ডার মিলল রাজস্থানের (Rajasthan) দেগানায়। এমনটাই জানিয়েছে রাজ্য সরকার। জিওলজিকাল সার্ভে অফ ইন্ডিয়া (GSI)-র আধিকারিকরা জানিয়েছেন, সাম্প্রতিক শোরগোল ফেলে দেওয়া জম্মু ও কাশ্মীরের (Jammu Kashmir) চেয়েও এখানে মজুদের ভাণ্ডার সম্ভবত বেশি। আর সেটাই নতুন করে ভাবাচ্ছে আধিকারিকদের। এর ফলে রাজস্থানের ওই অঞ্চলের অর্থনীতিতে বিশাল প্রভাব পড়তে পারে বলে মনে করা হচ্ছে।

গত ফেব্রুয়ারিতেই জম্মু ও কাশ্মীরে দেশের মধ্যে প্রথম লিথিয়াম খনির সন্ধান মিলেছিল। কয়েক মাসের মধ্যেই এবার রাজস্থানেও (Rajasthan) মিলল লিথিয়াম খনি। দাবি, এখানে উপত্যকার চেয়েও বেশি পরিমাণে লিথিয়াম (Lithium) রয়েছে। দেশের মোট চাহিদার ৮০ শতাংশই মেটাতে পারার ক্ষমতা রয়েছে এখানকার খনির।  মোট ৫৯ লক্ষ টন লিথিয়াম ওখানে রয়েছে বলে অনুমান।

আরও পড়ুন: Tourist Spot | ভারত থেকে শ্রীলঙ্কা দেখা যায় এই জায়গা থেকে, জানেন?

লিথিয়াম অনেক হালকা এবং নরম ধাতু। এই খনিজে সঞ্চিত রাসায়নিক শক্তিকে আবৃত করে তা বৈদ্যুতিক শক্তি সঞ্চয়ে সাহায্য করে। লিথিয়াম ইলেকট্রিক যানবাহনের ব্যাটারির অন্যতম প্রধান উপাদান। ইলেকট্রিক গাড়ির ব্যাটারি তৈরিতেই মূলত ব্যবহৃত হয় লিথিয়াম। ভারতে আগামিদিনে লিথিয়াম আরও সস্তা হবে বলেই মনে করছে ওয়াকিবহাল মহল।

উল্লেখ্য, বর্তমানে বিশ্বের ৪৭ শতাংশ লিথিয়াম অস্ট্রেলিয়ায় রয়েছে। ৩০ শতাংশ চিলিতে এবং ১৫ শতাংশ চিন থেকে উত্তোলিত হয়। চিলিতে ২৯ শতাংশ এবং আর্জেন্টিনায় ১০ শতাংশ।